S-1802/2022

Mál þetta, sem dómtekið var 18. maí sl., er höfðað með ákæru, útgefinni af lögreglustjóranum á höfuðborgarsvæðinu 12. apríl 2022, á hendur A-kk-þgf K-kk-þgf H-kk-þgf, kt. [...], [...], Reykjavík, fyrir eftirtalin umferðar- og fíkniefnalagabrot, með því aðhafa:

1. Sunnudaginn 16. maí 2021, haft í vörslum sínum 7,86 gaf maríhúana, sem lögregla fann við leit í handtösku ákærða á lögreglustöðinni á Hverfisgötu.

Telst brot þetta varða við 2. gr., sbr. 5. og 6. gr. laga um ávana- og fíkniefni nr. 65/1974 og 2. gr., sbr. 1. mgr. 14. gr., reglugerðar um ávana- og fíkniefni og önnur eftirlitsskyld efni nr. 233/2001, sbr. reglugerð nr. 808/2018.

2. Mánudaginn 24. maí 2021, ekið bifreiðinni [...] sviptur ökurétti um Skúlagötu í Reykjavík, við Sjávarútvegshúsið, þar sem lögregla stöðvaði aksturinn.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 77/2019.

3. Miðvikudaginn 2. júní 2021, ekið bifreiðinni [...]sviptur ökurétti um Eiríksgötu í Reykjavík, við Snorrabraut.

Telst brot þetta varða við 1. mgr. 58. gr., sbr. 1. mgr. 95. gr. umferðarlaga nr. 4. Miðvikudaginn 7. júlí 2021, ekið bifreiðinni [...]sviptur ökurétti og óhæfur til að stjórna henni örugglega vegna áhrifa ávana- og fíkniefna (í blóði mældist amfetamín 30 ng/ml) um Suðurlandsveg í Reykjavík, við Rauðavatn, þar sem lögregla stöðvaði aksturinn.

Telst brot þetta varða við 1., sbr. 2. mgr. 50. gr. og 1. mgr. 58. gr., sbr. 1. mgr. 95. gr. umferðarlaga nr. 77/2019.

Þess er krafist að ákærði verði dæmdur til refsingar, til greiðslu alls sakarkostnaðar og til að sæta sviptingu ökuréttar skv. 99. gr. og 101. gr. umferðarlaga nr. 77/2019. Þá er krafist upptöku á 7,86 gaf maríhúana, sem hald var lagt á, samkvæmt 6. mgr. 5. gr. laga nr. 65/1974 og 2. mgr. 14. gr. reglugerðar nr. 233/2001, sbr. reglugerð nr. 808/2018.

Farið var með mál þetta samkvæmt 164. gr. laga nr. 88/2008 um meðferð sakamála og var það tekið til dóms án frekari sönnunarfærslu þegar sækjanda og ákærða hafði verið gefinn kostur á að tjá sig um lagaatriði og ákvörðun viðurlaga.

Ákærði krefst vægustu refsingar sem lög leyfa.

Ákærði hefur skýlaust játað brot sín. Sannað er með játningu ákærða og öðrum gögnum málsins að ákærði er sekur um þá háttsemi sem honum er gefin að sök og eru brot hans rétt heimfærð til refsiákvæða í ákæru.

Ákærði er fæddur í [...]. Samkvæmt framlögðu sakavottorði, dagsettu 1 6. maí 2022, var ákærða gert að greiða sekt með viðurlagaákvörðun 13. janúar 2009 meðal annars fyrir akstur undir áhrifum ávana- og fíkniefna. Þá var ákærða gert að greiða sekt með dómi Héraðsdóms Suðurlands 3. júní 2010 meðal annars fyrir akstur undir áhrifum ávana- og fíkniefna. Þann 25. maí 2011 var ákærða gert að greiða sektir með tveimur lögreglustjórasáttum meðal annars fyrir akstur sviptur ökurétti. Honum var einnig gert að greiða sektir með tveimur lögreglustjórasáttum 19. október 2010 fyrir sömu sakir. Þann 13. apríl 2012 var ákærða gert að sæta fangelsi í 30 daga með dómi Héraðsdóms Reykjavíkur meðal annars fyrir akstur sviptur ökurétti og akstur undir áhrifum ávana- og fíkniefna. Þá var ákærða gert að sæta fangelsi í 30 daga með dómi Héraðsdóms Reykjavíkur 22. janúar 2013 meðal annars fyrir akstur sviptur ökurétti en dómurinn var hegningarauki vegna umræddra brota við fyrri dóm. Ákærða var síðar gert að sæta fangelsi í 4 mánuði með dómi Héraðsdóms Reykjavíkur 23. apríl 2013 meðal annars fyrir akstur sviptur ökurétti og akstur undir áhrifum ávana- og fíkniefna. Þann 17. desember 2015 var ákærða gert að sæta fangelsi í 7 mánuði með dómi Hæstaréttar, sem staðfesti dóm Héraðsdóms Reykjavíkur frá 24. mars 2015, meðal annars fyrir akstur sviptur ökurétti og akstur undir áhrifum ávana- og fíkniefna. Þá var ákærða gert að sæta fangelsi í 5 mánuði með dómi Héraðsdóms Reykjavíkur 13. maí 2016 meðal annars fyrir akstur sviptur ökurétti og akstur undir áhrifum ávana-og fíkniefna, en dómurinn var hegningarauki vegna umræddra brota við refsinguna sem honum var gerð árið áður. Þann 7. september 2016 var ákærða gert að sæta fangelsi í 3 mánuði með dómi Héraðsdóms Reykjavíkur meðal annars fyrir akstur sviptur ökurétti og akstur undir áhrifum ávana- og fíkniefna. Þá var ákærða gert að sæta fangelsi í 4 mánuði með dómi Héraðsdóms Reykjavíkur 15. desember 2016 meðal annars fyrir akstur sviptur ökurétti, en dómurinn var hegningarauki vegna þess brots við dómana sem hann hlaut fyrr á árinu. Þá var ákærða gert að sæta fangelsi í 22 mánuði með dómi Héraðsdóms Reykjavíkur 20. febrúar 2019 meðal annars fyrir akstur sviptur ökurétti og akstur undir áhrifum ávana - og fíkniefna. Nú síðast var ákærða gert að sæta fangelsi í 12 mánuði með dómi Héraðsdómi Reykjavíkur 18. desember 2020 fyrir ýmis brot. Þann 30. apríl 2021 var ákærða veitt reynslulausn í tvö ár, á eftirstöðvum refsinga sem ákveðnar voru með fyrrgreindum dómum 2013 til 2020, alls 415 dagar. Að öðru leyti kemur sakarferill ákærða ekki til skoðunar við ákvörðun refsingar nú.

Fyrir liggur að ákærði hefur með brotum sem hann er nú sakfelldur fyrir rofið skilorð téðrar reynslulausnar og fer um ákvörðun refsingar samkvæmt 1. mgr. 82. gr. laga nr. 15/2016 um fullnustu refsinga, sbr. 60. gr. almennra hegningarlaga. Verða því fyrrgreindar eftirstöðvar dæmdar upp og refsing ákveðin í einu lagi.

Í málinu verður miðaðvið þaðað ákærði hafi nú í áttun dasinn gerst sekur um að aka undir áhrifum ávana- og fíkniefna og í áttun dasinn sviptur ökurétti eftir að hann varð fullra 18 ára og innan ítrekunartíma 3. mgr. 71. gr. almennra hegningarlaga nr. 19/1940. Við ákvörðun refsingar er einni glitið til þess að ákærði hefur játað brot sín greiðlega fyrir dómi og verður það metið honum til refsimildunar, sbr. 8. tölul. 1. mgr. 70. gr. almennra hegningarlaga nr. 19/1940.

Með hliðsjón af framangreindu, dómvenju og ákvæðum 60. og 77. gr. almennra hegningarlaga nr. 19/1940 þykir refsing ákærða hæfilega ákveðin fangelsi í 2 árog 7 mánuði.

Með vísan til lagaákvæða í ákæru er áréttuð ævilöng svipting ökuréttar ákærða.

Með vísan til lagaákvæða í ákæru eru gerð upptæk 7,86 grömmaf maríhúanasem hald var lagt á við rannsókn málsins.

Ákærði greiði 88.166 krónur í sakarkostnað.

Af hálfu ákæruvaldsins flutti málið M-kvk-nf H-kvk-nf J-kvk-nf aðstoðarsaksóknari.

S-kk-nf G-kk-nf, aðstoðarmaður dómara, kveður upp dóminn.

DÓMSORÐ:

Ákærði, A-kk-nf K-kk-nf H-kk-nf, sæti fangelsi í 2 árog 7 mánuði.

Áréttuð er ævilöng svipting ökuréttar ákærða.

Gerð eru upptæk til ríkissjóðs 7,86 grömmaf maríhúana.

Ákærði greiði 88.166 krónur í sakarkostnað.

S-kk-nf G-kk-nf